เรื่องร้องเรียน: แมวมีเจ้าของหรือแมวจรจัด เข้ามาขี้ในบ้าน คนที่ไม่ได้เลี้ยง   พิกัดหนองจอก  แจ้งทางสำนักงานเขตแล้ว  แต่ทำอะไร ไม่ได้ เจ้าของบ้าน ถอดปอกคอแมวออกแล้วบอกว่าเป็นแมวจรจัด ไม่ยอมเก็บแมว เข้าบ้านตัวเอง  มีคนนำข้าวมาวางข้างทางให้แมวจรจัดกิน  อยากให้กำจัดแมว จรจัด เพราะเริ่มเยอะขึ้นเรื่อยๆ
การดำเนินการของเจ้าหน้าที่: ดำเนินการโครงการควบคุมจำนวนแมวจรจัดในชุมชนพื้นที่กรุงเทพมหานคร ตามนโยบายผู้ว่าราชการกรุงเทพมหานคร เพื่อลดการเพิ่มจำนวนประชากรแมวจรจัดในชุมชนและลดปัญหาด้านสาธารณสุขที่เกิดจากแมวจรจัด โดยการดักจับแมวจรจัดแล้วนำไปทำหมัน ฉีดวัคซีนป้องกันโรคพิษสุนัขบ้า และหาผู้อุปการะ ประชาชนสามารถติดต่อขอยืมกรงดักแมว ได้ที่ ศูนย์ควบคุมสุนัขกรุงเทพมหานคร (ประเวศ) ถ.สุขาภิบาล2ซอย15 เขตประเวศ กทม. โทร 02-328-7460 ในวันและเวลาราชการ สามารถนำแมวไปรับบริการทำหมันและฉีดวัคซีนป้องกันโรคพิษสุนัขบ้า ได้ที่คลินิกสัตวแพทย์ของกรุงเทพมหานครทั้ง 8 แห่ง (ไม่เสียค่าใช้จ่าย) หรือคลินิกใกล้บ้านท่าน คลินิกสัตวแพทย์ของกรุงเทพมหานครทั้ง 8 แห่ง ดังนี้ 1.	กลุ่มควบคุมโรคพิษสุนัขบ้า ถ.มิตรไมตรี เขตดินแดง โทร. 0-2248-7417 2.	คลินิกสัตวแพทย์ กทม.1 สี่พระยา เขตบางรัก โทร. 0-2236-4055 ต่อ 213 3.	คลินิกสัตวแพทย์ กทม.2 มีนบุรี เขตมีนบุรี โทร. 0-2914-5822 4.	คลินิกสัตวแพทย์ กทม.3 วัดธาตุทอง เขตวัฒนาโทร. 0-2391-6082 5.	คลินิกสัตวแพทย์ กทม.4 บางเขน เขตจตุจักร โทร. 0-2579-1342 6.	คลินิกสัตวแพทย์ กทม.5 วัดหงส์รัตนาราม เขตบางกอกใหญ่ โทร. 0-2472-5895 ต่อ 109 7.	คลินิกสัตวแพทย์ กทม.6 ช่วง นุชเนตร เขตจอมทอง โทร. 0-2476-6493 ต่อ 1104 8.	คลินิกสัตวแพทย์ กทม.7 บางกอกน้อย เขตบางกอกน้อย โทร. 0-2411-2432
ความเห็นของผู้แจ้ง: ไม่มีการ จัดการใดใดเลย  เพราะแมวจรจัดก็ยังมาขี้ที่บ้าน แล้วก็มานอนบนระเบียงบ้านเหมือนเดิม  ที่ว่า จัดการแล้ว จัดการอะไรตอนไหนหรอคะ  เขตได้แต่โทรมาบอกว่า ทำอะไรไม่ได้ เพราะไม่รู้จะจับแมวจรจัดไปไว้ที่ไหน
พื้นที่: แขวงคู้ฝั่งเหนือ เขตหนองจอก กรุงเทพมหานคร